
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
A tananyagegység megnevezése:
4. A kommunikáció fogalma, formái, szabályszerűségei
Összefoglaló
2012. október
4. tananyagegység neve: 
A kommunikáció fogalma, formái, szabályszerűségei
1. Összefoglalás
1.1. A tananyag egység célja

A kommunikáció fogalmának, formáinak, szabályszerűségeinek ismerete. A szóbeli és írásbeli kommunikáció különböző formáinak alkalmazása. Ennek keretében olyan kommunikációs ismereteket átadni és gyakoroltatni a résztvevőkkel, amelyek hozzásegítik őket ahhoz, hogy képesek legyenek bátran, magabiztosan és eredményesen kifejezni gondolataikat, véleményüket, képviselni érdekeiket a munkaerő-piacon és a mindennapi életben, szóban és írásban. 
Cél, hogy a kommunikáció lényegének, formáinak és szabályszerűségeinek és megismerése és gyakorlása révén a résztvevők szóbeli és nem szóbeli kifejezése sikeresebbé váljon, erősödjön a szóbeli és nem szóbeli kommunikációjuk közti összhang.

További cél, hogy a résztvevők első három tananyagegység elsajátítása során megszerzett önismeretére, saját értékeik felismerésére hivatkozva tovább építsük a résztvevők önérvényesítő kommunikációhoz szükséges önbecsülését, önbizalmát. Önbecsülésük megerősödése ahhoz is hozzájárul, hogy az esetleges munkahelyi előítéletek megnyilvánulásaival szemben ellenállóbbá, kevésbé sérülékennyé váljanak.
1.2. Tartalmi sajátosságok, megszerzendő kompetenciák 

A tananyagegység során a résztvevő megismeri a munkahelyi kommunikáció területeit, lehetőségeit, a közvetlen és közvetett, a szóbeli és az írásbeli kommunikáció jelentőségét, sajátosságait. Ismerje meg és gondolja végig saját kommunikáció stílusát és az eredményesség összefüggéseit, valamint az előítéletek hatását a kommunikációs folyamat során. Ismerje meg a társas kapcsolatok létesítésének és fenntartásának törvényszerűségeit.    
A témakörök feldolgozása a kommunikáció első szabályszerűségét illusztráló gyakorlattal kezdődik, és a továbbiakban is valamennyi szabályszerűséget gyakorlat támaszt alá, ami hozzájárul önismeretük fejlődéséhez, személyes kommunikációjuk fejlesztendő területeinek megismeréséhez szóban és írásban egyaránt. Gyakorlatot szereznek visszacsatolás adásában, fogadásában és a figyelmes hallgatásban. Felismerik a kommunikáció fontosságát munkahelyi szerepük és munkaerő-piaci esélyeik növelésében.
A tananyagegység követelménye, hogy a résztvevő ismerje meg a munkahelyi kommunikáció területeit, a közvetlen és a közvetett kommunikáció jelentőségét, az előítéletek hatását a kommunikációs folyamat során, ismerje és gondolja végig saját kommunikációs stílusát és az eredményesség összefüggéseit. Ismerje meg a társas kapcsolatok létesítésének és fenntartásának törvényszerűségeit.
1.3. Követelmények a képzés szereplőitől
Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva az öndiagnózis megfogalmazásához. Az egyes gyakorlatokban különféle résztvevői sajátosságokra legyen figyelemmel (pl. siket résztvevő, aki nem hallja a gyakorlatot vagy vak, aki nem látja a vele szemben ülőt), és hangolja össze a segítők és a résztvevők munkáját.

Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másoknak szóló visszajelzésben. Támogassa a trénert a résztvevők fogyatékosságainak megfelelő, eltérő kommunikációs sajátosságokra – pl. vakok, súlyos látássérültek eltérő metakommunikációjára – való felkészülésben, ezekhez való alkalmazkodásban. Közreműködjön a tréningen és a munkahelyi foglalkozásokon a résztvevők megfigyelésében, csoportmunkájuk támogatásában. 
Szupervízor: biztosítsa a résztvevők ott létét, támogassa munkájukat. Támogassa a trénert a résztvevők fogyatékosságainak megfelelő, eltérő kommunikációs sajátosságokra – pl. vakok, súlyos látássérültek eltérő metakommunikációjára – való felkészülésben, ezekhez való alkalmazkodásban. Közreműködjön a tréningen és a munkahelyi foglalkozásokon a résztvevők megfigyelésében és csoportmunkájuk támogatásában.
Résztvevők: értsék meg az önmagukról való reális és pozitív gondolkodás jelentőségét, a külső és belső motivációkat és a felelősségteljes munkavégzés területeit.
.
2. A tananyag egység felépítése és módszerei - programterv
	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Plenáris megnyitó
Megbízó bemutatja a trénert
	1.

óra
	plenáris megnyitó
	Laptop, kivetítő,

2 flipchart tábla és flipchart papírok

	Gyakorlat: „Szemtől szembe” – A résztvevők egymással szembe fordulnak párosával. a párok egyik tagja azt az instrukciót kapja, hogy egy percen keresztül ne üzenjen semmit, semmilyen módon ne kommunikáljon a vele szemben ülő társával. A pár másik fele azt az instrukciót kapja, hogy figyelje meg, társa mit üzen számára. Rögzítse feladatlapon. Plenáris megbeszélés
	
	1. sz. gyakorlat

páros gyakorlat, plenáris megbeszélés
	1. és 2. sz. feladatlap: Szemtől szembe 1-2
4. sz. dia: Nem kommunikálni lehetetlen!

	Téma összefoglaló: Kommunikáció fogalma, közvetlen és közvetett, a szóbeli és írásbeli kommunikáció
	
	tréneri összefoglaló
	Kommunikáció bemutatása: 

http://www.youtube.com/watch?feature=player_detailpage&v=F18D3fak4sY 

Diasor: 2, 3, 5, 6, 7, sz. dia

Kivetítő

	Feladatkiadás
	
	
	

	Feldolgozás munkahelyi környezetben

- munkahelyen előforduló kommunikációs helyzetek: azonosítson minél több kommunikációs helyzetet és rögzítse feladatlapon
	2.-4. óra
	Egyéni megfigyelés, 
TCS munka, plenáris bemutatás, visszacsatolás
	3. sz. feladatlap: Kommunikációs helyzetek a munkahelyen
Post-it, flipchart papírok, filctollak

	További ajánlott feladat: Írásbeli kommunikációs helyzetek a munkahelyen
	
	Egyéni gyűjtés,

TCS feldolgozás munkahelyi környezetben
Plenáris bemutatás, visszacsatolás

	10. sz. feladatlap: Írásbeli kommunikációs helyzetek a munkahelyen
Post-it, flipchart papírok, filctollak

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	Ráhangolás
	Hangulatkártyák növényekkel (A/6 kartonok)
A6-os kartonok növényekkel

	Kommunikációs erősségek gyakorlat – mindenki az előző napi párjának kommunikál egy olyan dolgot, amely őt most leginkább foglalkoztatja. Ő választja meg, hogy milyen formában és módon. Van felkészülési idő, mindkét fél kommunikál a másiknak. Utána visszajeleznek adott szempontok szerint (pontosság, kommunikációs eszköz megfelelősége, stílus)
	
	Páros feladat
Plenáris visszacsatolás
	4. sz. feladatlap: Kommunikáció egy számomra fontos témában

5. sz. feladatlap: Kommunikáció gyakorlat visszajelzés szempontjai
Post-it, flipchart papírok, filctollak

	Téma összefoglalása: A közvetlen kommunikáció: nem szóbeli kommunikáció: visszajelzés fontossága, visszakérdezés, megértés ellenőrzése, korrekciós lehetőségek, figyelmes hallgatás,
	
	Tréneri összefoglaló
	Diasor: 8, 9, és 10. sz. dia
Kivetítő

	Feladatkiadás
	
	
	

	Feldolgozás munkahelyi környezetben

Nem szóbeli kommunikáció jeleinek megfigyelése a munkahelyen, és rögzítése feladatlapon.
	2.-4. óra


	egyéni megfigyelés, 
TCS munka, plenáris bemutatás, visszacsatolás
	6. sz. feladatlap: Nem szóbeli kommunikáció jelei a munkahelyen
Post-it, flipchart papírok, filctollak

	További ajánlott gyakorlat: Aktív hallgatás
	
	5. sz. gyakorlat

strukturált, tapasztalatszerző gyakorlat
	Tréneri instrukció
· Állítások listája

· Madzag vagy kötél, pálca vagy filctoll.

· Íróeszköz a résztvevők számának megfelelő mennyiségben

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	Hangulatkártyák növényekkel (A/6 kartonok)

	Tekintet kapu – gyakorlat
	
	2. sz. gyakorlat

plenáris gyakorlat
	Tréneri instrukció

	Kommunikáció szavak nélkül - gyakorlat
	
	3. sz. gyakorlat

egyéni munka, 
TCS munka, plenáris bemutatás, visszacsatolás
	Tréneri instrukció + Helyzetek

	Téma összefoglalása: Nem szóbeli kommunikáció 
	
	tréneri összefoglaló
	Diasor : 6, 7, 8 sz. dia
Kivetítő

	Feladatkiadás
	
	
	Munkatársak öltözködésének megfigyelése a munkahelyen

	Feldolgozás munkahelyi környezetben

- Figyeljék meg munkatársaik öltözködését. Mi az, ami hozzá közel áll, és amivel nem tud azonosulni. 
	2.-4. óra
	egyéni megfigyelés, 
TCS munka, plenáris bemutatás, 
visszacsatolás
	7. sz. feladatlap 
Post-it, flipchart papírok, filctollak

	További ajánlott gyakorlat: Afrikai szállodában
Kommunikációs szituációk megoldása – a résztvevő húz egy kártyát és az azon foglalt instrukció alapján a non-verbális csatornák valamelyikével rá kell venni egy másik résztvevőt, hogy elvégezze az instrukcióban foglalt cselekvést.
	
	6. sz. gyakorlat

strukturált, tapasztalatszerző gyakorlat
	Tréneri instrukció + Problémakártyák

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	Hangulatkártyák növényekkel (A/6 kartonok)

	Kézfogás gyakorlat 
	
	4. sz. gyakorlat

plenáris gyakorlat, két csoportban, megbeszélés párokban
	Tréneri instrukció
szembekötő

	Miért nem értjük meg egymást?
Kommunikációs félreértések, problémák és okaik
	
	tréneri összefoglaló
	Diasor: 11, 12, 13. sz. dia
Kivetítő

	Feladatkiadás
	
	
	Milyen kommunikációs félreértések, problémák vannak a munkahelyen?

	Feldolgozás munkahelyi környezetben

Milyen kommunikációs félreértések, problémák vannak a munkahelyen?
	2.-4.

óra
	egyéni feladatlap-kitöltés,
megbeszélés TCS-ben,
visszacsatolás
	8. sz. feladatlap: Munkahelyi kommunikációs problémák
Post-it, flipchart papírok, filctollak

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	Hangulatkártyák növényekkel (A/6 kartonok)

	Téma összefoglalása: Önérvényesítés, másikra figyelés kommunikációs stílus elemei, területei: Nem szóbeli eszközök alkalmazása az önérvényesítő kommunikációban (hanghordozás, tekintet, mimika, gesztusok, testtartás, térközszabályozás, öltözködés, ápoltság)
	
	tréneri összefoglaló
	Diasor: 14. sz. dia
Kivetítő

	Feladatkiadás
	
	
	

	Feldolgozás munkahelyi környezetben

- Mi volt a legjobb a héten + önértékelés
Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak

	2.-4. óra


	Egyéni munka,

TCS munka, plenáris bemutatás, visszacsatolás
	9. sz. feladatlap: Üzenet a liftből
Post-it, flipchart papírok, filctollak

	6. NAP

	Tantermi program

Ismétlés, tanultak, gyakoroltak felelevenítése, összefoglalása
	1. óra
	Tréneri
	Diasor: 1-14. dia
Kivetítő

	Vizsga
	2. óra
	7. sz. Vizsgagyakorlat: Hogy vagy?

Egyéni és csoportos felkészülés; csoportos vizsgafeladat megoldása, prezentálása és értékelése
	Tréneri instrukció;
„Hétköznapi párbeszéd –vizsgafeladathoz” 
Post-it, flipchart papír, színes táblafilc tollak,
A4 lapok felkészüléshez.

	
	3. óra
	
	

	
	4. óra
	Programzárás

Tanúsítványok kiosztása

Programértékelő lapok kitöltése
	Tanúsítványok, programértékelő lap


3. Tartalmi elemek 

Definíciók, meghatározások

A kommunikáció fogalma

Kommunikálni annyi, mint kapcsolatot teremteni. Latinul „communis” azt jelenti, hogy „közös”. A közössé tevés, a közlés, a közlekedés ezért a kommunikáció megannyi formája és lehetséges jelentése. Így nem okvetlenül „információk” közléséről van szó, bár a kapcsolatteremtés egyik velejárója mindenhogyan az, hogy információkhoz jutunk.

Kommunikációs alaptréningünk a közvetlen emberi kommunikációval, annak törvény-szerűségével foglalkozik, és nem tér ki a közvetett kommunikációra – a tömeg-kommunikációra. A kommunikációt úgy vizsgáljuk, mint egy a létfenntartáshoz elengedhetetlen emberi szükségletet, amelynek hatékony kielégítése, illetve működésének zavara az ember személyiségét aktívan hatása alatt tartja.

A szakirodalom különbözőképpen definiálja a számunkra is kikerülhetetlen olyan alapfogalmakat, mint kommunikáció, interakció, információ, üzenet, kód, csatorna, közlő, befogadó, visszacsatolás.

Az összes meghatározással dolgozni, túl bonyolulttá tenné a dolgunkat, ezért javasolunk néhány definíciót, amelyeket a közös megértés jegyében erre a tréningre szeretnénk elfogadtatni.

A kommunikáció folyamata, kommunikációs alapfogalmak
KOMMUNIKÁCIÓ mindaz, ahol közös kód alapján jelzésváltás folyik. A kód szóbeli és nem szóbeli jelekben nyilvánul meg. (E jelek milyensége függ az országhatároktól, kultúráktól, szocializációtól, egyéni vonásoktól és lehetőségektől.) Statikusan ábrázolva egy kommunikáció folyamata így néz ki:

1. ábra, a kommunikáció folyamata

KÓD-nak azokat a jelrendszereket nevezzük, amelyek segítségével az üzenetet közvetítjük. Tehát a kód az információátvitel eszköze. (Pl. verbális kód a beszéd, nem verbális kód a grimasz, mozdulat, emelt hang stb.…)

Az ÜZENET a közlő szándékának megfelelő mondanivaló. Az üzenet feldolgozása után a vevő változik adóvá, mert az üzenetre (ingerre) reagálni fog. A direkt verbális kommunikációig a kommunikatív viselkedés széles skáláját lehet megfigyelni egy az összes érzékszerv működését igénylő, feltételező kommunikatív térben (vizuális, auditív, szaglási, termikus, tapintási ingerek.)

Példa a kommunikatív térre:

Belépek a gyerekszobába. Egyszerre több információ hatol a tudatomba:

Info 1. Elhallgatnak a gyerekek.

Info 2. Erős vegyszer szagot érzek.

Info 3. Piros festéknyomok a padlón. 

Info 4. A kutya nyüszít, és ki van lakkozva a körme.

A reakció a környezet és a személyiség bonyolult összhatásának függvénye.)

Az, hogy a kódolás és dekódolás mennyire közös jelrendszer alapján történik, jelentős befolyással van arra, hogy az információ milyen mértékben lesz azonos az adónál és fogadónál. Elég talán az eltérő nyelveket beszélők kommunikációjára utalni, vagy arra, amikor két ember nem érti meg egymást, gyakran mondjuk: „mintha nem egy nyelvet beszélnének.”

Az INTERAKCIÓ 2 személy között lezajló kommunikáció. A személy szó azért ilyen hangsúlyos, mert egy ilyen találkozásba az emberek beviszik a saját, társas és nem társas motivációikat, társas készségeiket, a helyzetről alkotott elképzeléseiket, szerepkészletüket, érzelmeiket stb. 

Interakcióban minden viselkedés kommunikatív (és informatív), függetlenül a szándékosságától. Amikor a viselkedés nem szándékos, nem közvetít „üzenetet”, akkor is informatív, és jelentést tulajdonít neki a befogadó. Pl. szándék nélkül is informáljuk partnereinket aktuális érzelmi állapotainkról, személyes belső tulajdonságainkról, - ilyen, pl. az önbizalom foka – társas attitűdjeinkről, (pl. dominanciavágy) társadalmi helyzetünkről, (nem, kor, pozicionális szerepek). (A kommunikáció tehát a legtágabb fogalomkör, beleértjük az interakciót és az információt is.)

A kommunikáció a személyiségnek, mint rendszernek egyik önfenntartási eszköze, olyan fontos, mint a táplálék, és mint minden fejlődő, változó rendszernek, ennek is a VISSZAJELZÉS, VISSZACSATOLÁS a szabályozó mechanizmusa. (angolul: feedback) Pl. az énkép kialakulása a fejlődésben lévő gyermeki személyiségnél a másokkal való interakcióban, visszajelzéseken keresztül történik, és a felnőtt érzelmi stabilitását és adaptálódását, változni tudását is a visszajelzések biztosítják. 

A visszajelzés az információ tartalmára, minőségére, kódolására és az egész viselkedésre vonatkozhat beleértve a felek viszonyát, így alapja a kommunikáció dinamikájának, változékonyságának.

a) A belső magától a közlőtől származik és egyfajta szupervízió, mely ellenőrzi a kiment információt (a saját hang hallása, illetve a száj mozgásából adódó visszajelzések). Így sokszor tetten érjük saját magunk téves közléseit (a közölni akarthoz képest) és rögtön korrigálni tudjuk. Ilyen módon értesülünk néha bizonyos érzelmi állapotokról is – pl. érezzük, hogy remeg a szánk széle, vagy elpirulunk stb.

b) A külső visszacsatolás a fogadótól származik. Lehet szóbeli és nem szóbeli jelzés. Lehet tudatos, előre tervezett és nem tervezett, nem tudatos visszacsatolás. Ez utóbbi sokszor abban sem tudatosul, akinek szól, mégis értékelésre, befogadásra kerül, és a viselkedésben változást hoz létre. 

Példa a nem tudatos visszacsatolásra:

A és B vitatkozik. A nem tudatosan túl sokat beszél, nem hagyja szóhoz jutni B-t. B egy ideig megkísérli félbeszakítani, de amikor látja, hogy nem megy, elfordítja a másiktól a tekintetét, és nem tesz több kísérletet a megszólalásra. Egy idő múlva A ezt észreveszi, megáll és felszólítja B-t a reagálásra.)

A pozitív visszajelzés a folyamatban levő viselkedést megerősíti, folytatására indít, a negatív visszacsatolás pedig a viselkedés abbahagyását, illetve megváltoztatását célozza.

A visszacsatolás szabályai

1.
A visszacsatolás mindig a fogadó fél javára történik. Azért adják, hogy segítsenek a fogadó, a kapó félen, de változtatásra nem kényszeríti a kapó felet. Aki a visszacsatolást kapja, vagy elfogadja, vagy elveti az információt, és tetszés szerint használja fel.

2.
A visszacsatolást feltétlenül óhajtani vagy kérni kell. Kell, hogy kérjék, ne pedig rákényszerítsék a másikra. A fogadó fél szándékától függ – ugyanis ő kéri, majd ellenőrzi, mennyit nyert vele, milyen a visszacsatolás tartalma, mélysége.

3.
A visszacsatolás nem más, mint az adó fél észlelése. Se nem jó, se nem rossz. Mindössze az ő észlelését vagy érzelmeit fejezi ki abban az időpontban, amikor a visszacsatolást adja.

4.
Mivel a visszacsatolás csupán az adó fél felfogása, mindkét félnek lehet olyan óhaja, hogy egyeztessen más jelenlévőkkel, milyen az ő felfogásuk a helyzetről.

5.
A visszacsatolás eredményesebb, ha igen gyorsan követi az eseményt. Nagyon nehéz rekonstruálni a helyzeteket, ha közben már több nap, netán hét múlt el.

6.
A visszacsatolás megértése és felhasználása jobb, ha a visszacsatolás specifikus, nem pedig általános. Ha valakivel közlik, hogy „uralkodó” természet, ennek nincs annyi haszna, mint ha megmondják neki, hogy egy specifikus viselkedés – mint például az, hogy csak beszél, és nem figyel – mutatja őt ilyennek.

7.
A visszacsatolást kevesebb védekezés fogadja, ha inkább leíró, mint értékelő jellegű. Ha le akarjuk írni valakinek a viselkedését, vagy azzal kapcsolatos reakciónkat, hasznosabb azt mondani „mellőzöttnek érzem magam, mivel a szavamba vágtál”, mint azt, „te mindig mások szavába vágsz”.

8.
A visszacsatolás legyen hasznos és sokatmondó. Elég fontos legyen, hogy befolyásolja a kapó felet és irányuljon olyan viselkedésre, amit meg lehet változtatni. Ha sekélyes a visszacsatolás, akkor semmi haszna; ha megváltoztathatatlan viselkedésre irányul, akkor pedig a feszültség fokozódásához vezet.
Kommunikációs kompetenciák

1. Tudatos helyzetértelmezés alapján cselekszünk

Minden kommunikációnk annak függvénye, hogy egy helyzetet hogyan észlelünk és értelmezünk. Jó, ha tudjuk, hogy a helyzetek észlelésében, értelmezésében számtalan félreértési buktató rejlik, ezért tudatosan törekedjünk arra, hogy minél objektívebben, pontosabban értelmezzük a helyzetet, mielőtt cselekszünk.

2. Érthetően és gazdaságosan fejezzük ki gondolatainkat

Amikor az idő vált az egyik legbecsesebb erőforrásunkká, nem engedhetjük meg magunknak az érthetetlenség és értelmetlenség luxusát. Érthetőség, tömörség, világosság a másokra tett hatás alapfeltételei. 

3. A helyzetnek megfelelően vagyunk önérvényesítők

Kommunikációnkon keresztül hatást gyakorlunk másokra. Minden kommunikáció tartalmazza a szándék érvényesítésének valamilyen formáját, fontos, hogy a helyzet értékelése után tudatában legyünk, milyen viselkedéssel tudjuk célunkat leghatékonyabban elérni. Az önérvényesítés azt jelenti, hogy kifejezésre juttatjuk igényeinket, érzéseinket, céljainkat, miközben másoknak is biztosítjuk ennek jogát.

4. Értjük és használjuk a testbeszédet

A testbeszéd jelzései a másokra tett hatásunk domináns alkotóelemei. Ha megfigyeljük partnerünk testbeszédét, megpróbáljuk megérteni és reagálva rá kapcsolat-építésben felhasználni. Ezzel jelentős mértékben megnöveljük kommunikációnk hatékonyságát.

5. Képesek vagyunk kezelni az emberek sokféleségét

A hatékony kommunikáció feltétele, hogy felismerjük – nem lehet mindenkivel ugyanúgy bánni. Az emberek sokfélesége nem veszély, hanem lehetőség, amit felhasználhatunk a kreatív problémamegoldás érdekében.
6. Képesek vagyunk meghallgatásra

A másokra tett hatás egyik kulcsa, hogy a kommunikáció során ne csak adó-ként legyünk professzionálisak, de befogadó-ként is. A meghallgatás képessége hozzájárul a helyzetértelmezésünk helyességéhez, és ez lehetővé teszi kommunikációnk eredményes „testre szabását”
A kommunikációs kompetenciák összetevői

Kommunikációs hatékonyságunk azon múlik, hogy ismereteinket megfelelő módon felhasználva és készségeinket kifejlesztve képesek vagyunk-e azokat munkánkban, munkatársi és ügyfél-kapcsolatainkban alkalmazni.

Négy dimenzió, amire figyelni kell:

1. Ismeret (tudás a kommunikációról)
· A kommunikáció szabályszerűségei

· A kommunikáció folyamata/szűrők és működésük

· Csatornák, szintek

· A visszacsatolás jelentősége

2. Képesség/adottság (eszközök a hatékony kommunikációban)
Aminek birtokában vagyok – adottságaim (pl.: fogalmazási készség)

Amit fejlesztenem kell – lehetőségeim (pl.: meghallgatási készség)

· fejlesztendők felmérése

· egyéni fejlesztési program kidolgozása

· gyakorlás

3. Beállítódás/attitűd
Az előzőekben ismertetett dimenziók csak akkor lehetnek sikeres eszközök a kezünkben, ha mindezek jelentőségéről magunk is meg vagyunk győződve, és ezt képesek vagyunk hitelesen képviselni és kisugározni partnereink felé.

Hiába van meg a tudásom (ismeret), hiába vannak megfelelő készségeim, és hiába alkalmazom ezeket esetenként megfelelően, sőt sikeresen, ha hosszú távon nem vagyok meggyőződve arról (beállítódás), hogy ahhoz, hogy másokra hatást gyakoroljak, az emberi kapcsolatban a kommunikáció az egyik leghatékonyabb eszköz.

4. Alkalmazás/ integrálás
Az új ismeretek alkalmazása sokszor a legnehezebb, hiszen saját, belső ellenállásunkat is le kell győzni ilyenkor. Vegyük figyelembe a régi mondást:

„Az a készség (képesség), ami nem nyilvánul meg, az nem is létezik.”

/Joga-tanítás/

Figyelmes hallgatás és kérdezés

Három kiemelten fontos dolog, amit a figyelmes hallgatásról tudni kell:

1. Mindnyájan szeretjük azokat, akik meghallgatnak minket, mert ez növeli az önbecsülésünket. 

2. A kérdezés és a figyelmes hallgatás egyazon érem két oldala. Ha jók akarunk lenni az egyikben, jónak kell lennünk a másikban is. Ennek magyarázata az, hogy a figyelmes hallgatás aktív, nem pedig passzív folyamat. 

3. Ha látszik rajtunk, hogy figyelünk, ez arra bátorítja a másikat, hogy még többet mondjon.

Aktív hallgatás. Amikor a másikat hallgatjuk, lehetünk aktívak és passzívak. Amikor a másikat hallgatjuk, a következőket tesszük:

Felfogjuk a másik által kibocsátott hangokat és jeleket.

Felismerjük a kódokat (szavakat, zsargonokat, szófűzést, mosolyt, gesztusokat stb.), melyeket a másik alkalmaz gondolatainak közvetítésére.

Integráljuk ezeket a kódokat, kétféle módon. Először úgy, hogy a részinformációk egységes üzenetbe állnak össze. Másodszor integráljuk az új üzeneteket a memóriánkban már tárolt adatokkal, ami lehetővé teszi, hogy elemezzünk, bíráljunk, egyetértsünk, ne értsünk egyet stb.

Elraktározzuk az új információt, méghozzá úgy, hogy tetszés szerint újra felidézhessük, és összekapcsolhassuk más információkkal, különböző célú felhasználásra. 

Nem elég csupán úgy tenni, mint aki hallgatja a másikat, mutatnunk kell neki. Azzal, hogy kérdéseket teszünk fel, összefoglalunk, ellenőrizzük, helyesen értettük-e, amit mondott. Eltávolítunk minden akadályt a felismerés, az integrálás, az elraktározás útjából. A beszélő üzenetének feldolgozása tökéletes lesz. Mi magunk is több elégedettséget merítünk az aktív hallgatásból, mert résztvevői, nem pedig passzív elviselői vagyunk az információcserének. Végül olyan kapcsolat alakul ki közöttünk, ami passzív hallgatás esetén lehetetlen.
Kérdezés

A kérdezés képessége vitathatatlanul a leghasznosabb és legsokoldalúbb jártasság. Sok előnye van, ha magas szinten elsajátítottuk.

· Bevonjuk vele a másikat. Ha a megfelelő kérdéseket tesszük fel, a másik szinte biztos válaszolni fog.

· A kérdéseinkre adott válaszok hasznos információt szolgáltatnak.

· Kérdésekkel irányíthatjuk a beszélgetést és meghatározhatjuk a tempóját.

· Tekintélyt kölcsönöz nekünk. Különös, de aki érdeklődő kérdéseket tesz fel, általában nagyobb tudású, hitelesebb ember benyomását kelti, mint aki válaszol a kérdésekre.

· A kérdések időt adnak nekünk a gondolkodásra.

· A kérdések utalhatnak arra, hogy mit gondolunk, anélkül hogy vitathatatlan megállapításként fogalmaznánk meg álláspontunkat.

· A kérdésekkel azt mutatjuk, hogy őszintén érdekel bennünket a másik. Ennek eredményeként úgy fogja látni, hogy kellemes velünk tárgyalni.

A kérdések három típusát különböztetjük meg. Az egyikbe azok tartoznak, amelyek majdnem mindig hasznosak, ezért nyugodtan használhatjuk őket minden helyzetben. A másikba azok tartoznak, amelyek nem megfelelő használat mellett eredményrombolók lehetnek, ezért alkalmazásuk körültekintést igényel. Végül vannak azok, amelyek ritkán hoznak eredményt, ezért jobb elkerülni őket.
A kérdések leghasznosabb típusai

Nyitott kérdés. 

Nyitott végűnek nevezzük azokat a kérdéseket, amelyekre nehéz egyszerű „igennel” vagy „nemmel” válaszolni (pl: „Mit gondol erről a dologról?” vagy „Milyen megoldást javasolna?”). Ezek arra ösztönzik a másikat, hogy beszéljen, értékes információkat nyújtva. Mutatják, hogy érdekel minket a másik véleménye és általában a személye. Mivel a beszéd arányát a másik javára billenti, úgy fogja érezni, hozzájárulása fontos volt az eszmecseréhez.

Tükörkérdések. 

Ezeknél visszaigazoljuk a másik szavait, ami arra ösztönzi a beszélgető társunkat, hogy végiggondolja a problémát, és maga vonja le a következtetéseket. 

A tükrözés segít a bizonytalankodó partnerünknek, hogy végiggondolja a problémáját. Ennek kézzelfogható, tartós előnyei vannak – a megoldást maga az érintett személy dolgozza ki, ezért energikusabban fog tenni érte, mintha tálcán kapta volna.

Noha a tükrözést leginkább tanácsadási helyzetekben használják, más alkalmazásai is vannak. Amikor például munkatársaknak segítünk, a tükrözés arra ösztönzi őket, hogy gondolják végig a javasolt lépések következményeit, és saját megoldásokat dolgozzanak ki. Felvételi beszélgetések esetén a tükrözés arra serkenti a jelöltet, hogy több információt adjon önmagáról.

Hipotetikus kérdés. 

Egy lehetséges vagy elképzelt helyzettel kapcsolatban kérdezzük a másikat. A hipotetikus kérdések óriási előnye, hogy most gondolkozására ösztönzi a másikat és, ami még ezen is túlmutat, rászoktatja a másikat arra, hogy a jövőben is gondolkozzék. Partnerünk maga dolgozza ki a megoldásokat. Ez eredményesebbé és élvezetesebbé teszi a tanulást, és arra bátorítja, hogy a jövőben is önállóan keresse a helyes megoldásokat.

A szünet. 
Az emberek a beszélgetések során nem szeretik a szüneteket, és ha túlságosan hosszúak, igyekeznek beszéddel kitölteni. A másik, hogy a beszélgetés közben látható jeleket küldünk a másiknak – általában a szemünkkel. Ezt a két körülményt felhasználhatjuk arra, hogy a másikat beszédre ösztönözzük. Például további információt adjon. Nem mondunk semmit, csak nézünk a másikra, kicsit tágabbra nyitjuk a szemünket, közben bátorító hangokat hallatunk, ösztönzően kérdezünk („Igen?”), fejünket enyhén előre döntjük. Ilyenkor a másik általában további részletekkel egészíti ki azt, amit mondott. 

Kérdések, melyeket megfontoltan kell alkalmaznunk

Zárt kérdés.

 Amelyre igennel vagy nemmel lehet válaszolni. 

Nyitott kérdés esetén jó esély van arra, hogy megkapjuk a szükséges információt, zárt kérdéssel ennek esélye jóval kisebb, inkább foglalkoztatja a kérdezőt a saját, mint a másik véleménye – hacsak nem az a kérdés célja, hogy pontosítson valamit, vagy szólásra bírjon egy félénk személyt. A zárt kérdések ugyanakkor kiváló eszközt jelentenek olyan információk ellenőrzésére, melyek arra vonatkoznak, hogyan kell eljárni egy ügyben.

A zárt kérdések egy másik előnye az, hogy segítségükkel egy félénk ember könnyebben szóra bírható, mint nyitott kérdésekkel.

Válaszkikényszerítő kérdés. 

Ez a zárt kérdés egyik fajtája, így annak előnyei és hátrányai erre is érvényesek. Kiválasztjuk a szerintünk helyes választ, vagy az ahhoz legközelebb állót, és úgy kérdezünk, hogy a válasz kiolvasható a kérdésünkből. Ez rossz. Azért teszünk fel válaszkikényszerítő kérdéseket, mert előreszaladunk a gondolkodásban, és kíváncsiak vagyunk, mi a másik véleménye a mi elképzelésünkről. Vagyis ahelyett, hogy türelmesen meghallgatnánk a másik véleményét, saját álláspontunk visszaigazolását akarjuk hallani tőle.

Eredményromboló kérdések

Rávezető kérdések. 

Egy rávezető kérdés magában foglalja azt a választ, amit a kérdezőtől várnak. Noha vannak esetek, amikor a rávezető kérdések sikeresen alkalmazhatók egy beszélgetés beindítására. Például, ha a kisgyerek elesik, a szülő megkérdezi: „Ugye, nagyon fáj?” Valójában azonban ez nem kérdés, hanem kijelentés. Ellenkező esetben a rávezető kérdés a legjobb esetben is megalapozatlan feltételezés, rosszabb esetben pedig goromba szájbarágás. Ezért, ha megfelelően akarjuk alkalmazni – például egy zárkózott személlyel való beszélgetés indítására –, akkor járunk el helyesen, ha nyitott kérdéssel indítunk, tükrözzük, amit a másik mondott, vagy mondunk valamit arról, hogyan érzünk.

Értékelő kérdés. 

Az értékelő kérdés tartalmazza a kérdező értékítéletét. Az értékelő kérdések manipulatív természetűek. Az értékelő kérdésekkel a szembenállásunkat demonstráljuk, ezzel kiprovokálva a másik szembenállását. Aligha várható, hogy ilyen kérdések tüzében a másik kedvet érez a tárgyilagos beszélgetésre. Beállítottságától függően vagy agresszív ellentámadásba megy át, vagy passzívan visszahúzódik.
A hatékony kommunikációt gátló tényezők

Egy személy másokhoz való viszonya függ a készségtől, hogy hogyan tudja közölni a gondolatait, érzéseit, szükségleteit és mennyire fogékony a másoktól jövő hasonló kezdeményezésekre.

Néhány tényező igen nagy hatással van a kommunikáció hatékonyságára. Ezek lehetnek érzelmiek, verbális készség jellegűek, a jelenségből fakadók, de megszabhatják azok a viszonyok is, amelyek a kapcsolatot létrehozni szándékozó emberek között vannak jelen.

Az egymásnak küldött üzenetek gyakran – mint a fény sugarai a föld légkörének különböző sűrűségű rétegeiben – megtörnek, megváltoznak. Ezek a „rétegek” a személyen belüli, személyközi vagy környezeti tényezők, amelyben a két fél kapcsolatot teremt.

Mivel két ember között az abszolút „törésmentes” kommunikáció lehetősége ritkán jöhet létre a küldött és vett üzeneteket blokkoló vagy megváltoztató jelenségeknek az ismerete csökkentheti a torzítást és hosszabb távon jobb, hatékonyabb kommunikációt eredményezhet.

Torzító tényezők:

1. Belső ingerre koncentrálás

2. Érzelmi gát (ellenségeskedés, védekezés)

3. Múltbeli tapasztalatok

4. Nem megfelelő kifejezésmód

5. Sztereotipizálás

6. Fizikai környezet

7. Kapcsolatok, státusz

A torzító tényezőket a szerint vizsgáljuk, hogy milyen a hatásuk a kommunikációra.

1. Belső ingerre koncentrálás

Az az egyén, aki belső ingerre koncentrál másokkal való interakciója során, olyan szelektíven figyelhet, hogy az üzenet szinte egyáltalán nem megy át vagy csak olyan kis mértékben, hogy nem tudja felfogni megfelelően és válaszolhat úgy, hogy nyilvánvalóvá válik az üzenetvétel gátoltsága.

A példa-történet egy New-York-i újságíróról szól. Aki rengeteg koktél-partira járt és feltűnt neki, hogy egy bizonyos hölgy a társaságból annyira koncentrál, hogy ragyogó benyomást tegyen a vendégeire, hogy képtelen volt bármit is meghallani, amit mondtak neki. Hogy ellenőrizze ezt a feltevést, legközelebb késve érkezett a hölgy partijára és miután a háziasszony ömlengően üdvözölte az ajtónál, így szólt: „Sajnálom, hogy elkéstem, de ma este megöltem a feleségemet, és pokoli sok időt vett igénybe, amíg a kocsim csomagtartójába begyömöszöltem a hulláját.”

A szuper jó kedélyű háziasszony ragyogott és válaszolt:

„Kedvesem, az a fontos, hogy megérkezett és most már tényleg elkezdődhet a parti.”

2. A második gátló tényező az érzelmi gát. A szavak sokszor érzelmi töltésűekké válhatnak az egyén számára, gyerekkori neveltetése, vagy a pillanatnyi körülményekből fakadóan.

a) Az ellenségesség zavart okozhat. Ez akkor fordul elő, amikor egy olyan egyénnel kommunikálunk, akire mérgesek vagyunk, vagy egy megelőző esemény miatt ingerlékeny állapotba kerültünk. A kommunikáció tárgya is keltheti az ellenségeskedést. Amikor az egyének konfrontációba kerülnek, gyakran torzítják a másik üzeneteit oly módon, ami csak tovább gerjeszti az ellenségeskedést.

Férj és feleség között elképzelhető a következő típusú üzenetváltás. A férj miután odaégette, kifuttatta, túladagolta stb.

Férfi: „Tényleg úgy gondoltam, hogy segítek neked azzal, hogy megcsinálom ………”

Nő: „Ezzel próbálod megmondani nekem, hogy nem vagyok képes megcsinálni………”

Férfi: „Sok mindenre nem vagy képes! Nézd csak meg a ………….”

A férj szándéka az volt, hogy „Tudom, hogy felmérgesítettelek azzal, amit tettem. Hol hibáztam?”

A mérges feleség úgy válaszol, hogy interpretálja a „segítség” szót, mint vádat arra, hogy nem volt képes a helyzetet megoldani. Üzenete további torzítást és ellenségeskedést vált ki a férjből. Egy másik példában egy férfi, aki éppen hazaérkezik a munkából, ahol a főnökével kemény összeütközésbe került, lehet, hogy hazaviszi az ellenségességét azzal, hogy túlreagálja a felesége üzeneteit a nap gondjaival kapcsolatban, vagy egyszerűen megszűri az üzeneteket és mindenfajta kommunikációs kezdeményezésre egy szótagú szavakkal válaszol.

b) A védekezés mindig az üzenet-vétel torzulásához vezet. Az egyén bizonytalansága következtében a kérdéseket vádaknak érzi, és feleleteivel igazolni akarja magát. A férj megkérdezheti a feleségét, hogy kapott-e sört, amikor a boltban bevásárolt. Szándéka csak információszerzés, ugyanis cigarettát indul vásárolni és hozna sört is, ha a felesége esetleg nem hozott. A bizonytalan feleség azonban válaszolhat úgy, mintha az lenne a téma, hogy mennyiben tud megfelelni a férj elvárásainak. „Nem hoztam. Nem gondolhatok mindenre! A gyerekekkel vásároltam. Rövid volt az idő, még megfelelő húst sem találtam. Te persze azt gondolod, hogy a sörvásárlás fontosabb, mint a vacsora elkészítése!

3. A múltbeli tapasztalatok szintén torzulást eredményezhetnek. Ha a heti munkahelyi értekezlet mindig időpocsékolás, lehet, hogy minden következő értekezletre olyan elvárással megyünk, hogy a küldött üzeneteknek nem tulajdonítunk jelentőséget. Az ilyen értekezleteken figyelhető meg gyakran egy érdekes tényező jelenléte: - amikor egy egyén speciális érdeke szerint „rejtett napirend” érvényesül. Valaki a saját szükségleteinek megfelelően hallgatja meg az összes üzenetet, vagy nem képes azokat az üzeneteket meghallani, amelyek nem vágnak egybe az érdekeivel. Ha a rejtett napirend a másokkal való versengés, lehet, hogy elutasítja a másik személy minden javaslatát, vagy megpróbálja manipulálni a többieket, hogy torzítsák a másik személy üzeneteit. Olyan megjegyzéseket tehet, mint

„Természetesen, Dave-nek nincs tényleges gyakorlata ezen a területen”

vagy

„Mi mindannyian tudjuk, hogy a kliens ezt soha nem fogja megvenni, Dave.”

4. A kifejezésbeli szegénység, a verbális készség hiánya torzíthatja a küldő szándékait. Mivel az érthetőség fontos az igazi üzenet vételében soha nem tud hatékonyan kommunikálni az, aki soha nem fejlesztette verbális készségeit.

Ha az üzenet befogadója nincs tisztába a küldő kifejezésbeli problémájával, figyelmen kívül hagyhatja vagy eltorzíthatja az üzenetét. A kulturálisan meghatározott verbális formák is akadályozhatják a kommunikációt, mivel készséghiányként értelmezhetők.

A kisebbségi kultúrából származó egyén jól megértetheti magát egy vele egyenrangú csoportban, de lehet, hogy nem sikerül az üzenetét átvinni, amikor egy másik kultúrát képviselő személyhez beszél.

A kulturálisan meghatározott verbális formák elvezethetnek a kommunikáció torzításának egy másik típusához: - a

5. Sztereotipizáláshoz, Eliza Doolittle-t mindenki bájosnak, nem mindennapi hölgynek ismerte meg, az után, hogy beszédformái eltértek az eredeti Cockney-tól. Azonban Eliza nem változtatta meg az értékeit, vagy mint személy nem növelte az értékét azzal, hogy beszéd-formáit megváltoztatta: az egyetlen változás abban a képességében volt, hogy az üzenetet úgy küldte, mint egy finom úrhölgy, és nem a figyelemre sem méltó utcagyerek sztereotípiájának megfelelően. Egy másik típusa a sztereotipizálásnak, ami befolyásolja egy személy észlelő-mechanizmusát, a külső megjelenésből levont következtetések.

Egy nagyon átlagos egyén radikálisnak hallhatja az összes kommunikációs kezdeményezést, ha a beszélő fizikai megjelenése nem hagyományos, vagy elütő az átlagtól.

A városi egyetem tantestületének egy konzervatív tagja hallja, hogy egy szakállas kolléga mondja:

„Lehet, hogy néhány ötlet a kísérleti tanításból jobban szolgálná a diákjaink igényét, mint a hagyományos programok” és mérgesen figyelmen kívül hagyja az ötletet, amely számára az egyetem „standardjainak” degradálását jelentené. Ha egy konzervatív megjelenésű kolléga teszi ugyanezt a javaslatot, így válaszolhatna:

„Igen, szükségünk van több rugalmasságra, különösen a mi diákjainkat illetően.”

6. A fizikai környezet maga is teremthet olyan feltételeket, amelyek között nem lehet hatékonyan kommunikálni.  Egy zsúfolt, fülledt szobában lehetetlen az üzenetek pontos küldése és vétele. A személyek fizikai állapota is meghatározó lehet a kommunikáció szempontjából.

7. Amikor kommunikálunk egy másik személlyel, kétféle üzenetet küldünk egyidejűleg: a tartalomra és a két fél kapcsolatára vonatkozót. A partner annyira el lehet foglalva az utóbbival, hogy vagy teljesen elvész a tartalomra vonatkozó információ, vagy komolyan torzul.

Pl.: a főnök azt mondja a titkárnőjének, hogy van néhány utasítása számára és biztosíthatja arról, hogy pontosan megkapja azokat. Ha a titkárnő bizonytalan a főnökével való kapcsolatában, negatív értékelésként értelmezheti, amit hallott.

Talán legnehezebben kezelhető torzító tényező a státusz, mivel a korábban tárgyalt feltételek legtöbbjét felöleli. Egy egyénnek az emberek többségével nehézséget jelenthet a kommunikáció, ha magas státusza van, mivel észlelt hatalma eltérő hatással van a különböző egyénekre. 

Más emberek védekezők lehetnek, azt érezve, hogy hatalommal bíró személy fenyegeti a saját munkájukat, vagy státuszukat. Ráadásul, minden magas státuszú egyénnek foglalkoznia kell az irigyek ellenségességével, a hatalomimádók sztereotipizálásával, az embereknek más magas státuszú személyekkel korábban adódott tapasztalataival, amelyekből általánosítanak és az összes felsorolt tényezőből fakadó érzelmi elemekkel.

A kommunikációs folyamatot akadályozó torzító tényezők megszüntetésének vagy csökkentésének eszközei annyira sokfélék, amennyire az egyének is különbözőek, akikkel kerülniük kell őket. A kulcs azonban abban van, hogy tudatosítani kell ezeket az akadályozó tényezőket és a viselkedést olyan módon változtatni, hogy az üzenetek kevésbé gyakran és kisebb mértékben torzuljanak.

Veszteségek a kommunikációban

Az önérvényesítés, asszertivitás

A belső harmónia legfontosabb alapja a személyiség önelfogadása, önbizalma, a bennünket körülvevő környezet és más emberek iránti elfogadás, nyitottság és bizalom. Ezen attitűdök meghatározzák, hogyan észleljük a világot a különböző helyzeteket, és meghatározzák a jellemző viselkedésjegyek kialakulását is.

Az asszertivitás olyan kommunikációs módszer, amely ötvözi az önérvényesítést és a mások érdekeinek figyelembe vételét, ezáltal elősegíti az erőszakmentes kommunikációt és hosszú távon a szociális eredményességet. Az asszertivitás tanulható, fejleszthető, elsajátítása elősegíti és megkönnyíti a konfliktushelyzetek megoldását.

Különböző helyzetek különbözően hatnak ránk. Mindenki valamilyen mértékben mind a négy attitűddel él, és viselkedésében mind a négyféle jegy megtalálható. Ezeknek aránya azonban nagyon különböző lehet. Így vannak jellemző beállítódásaink, amelyek viselkedésjegyeinket meghatározzák. 
Érdemes megfigyelnünk, milyen helyzetben vagyunk képesek asszertívek lenni, mely helyzetben vagyunk manipulatívak, agresszívek vagy passzívak? Ha tudatosítjuk magunkban viselkedésünket, megtettük az első lépést a változtatás felé. 
Az asszertivitás nem csoda, de csodálatos hatása lehet, ha indulatainkat másokat tisztelve tudjuk kifejezni. Ha megvédjük magunkat anélkül, hogy másokat megbántanánk, ha meghallgatjuk a másik álláspontját és tudunk mindkettőnk számára elfogadható megoldást találni.
Vajon miért viselkedem az adott helyzetben így? Miben különbözik ez a helyzet más helyzetektől? Érdemes végiggondolni a fent említett lehetőségeket is. Melyikek segítenének az adott helyzetben?

Az asszertivitás művészet, ezt mindenkinek meg kell tanulni! Hogyan legyünk önmagunk anélkül, hogy megbántanánk a másikat? Eredendően, születésünktől fogva magunkban hordozzuk az agresszivitást, amellyel saját területünket védjük és az akaratunkat érvényre juttatjuk, és a félelmet, amelyből passzivitásunk, megadásunk táplálkozik. Az asszertivitás nem csoda, de csodálatos hatása lehet, ha indulatainkat másokat tisztelve tudjuk kifejezni. Ha megvédjük magunkat anélkül, hogy másokat megbántanánk, ha meghallgatjuk a másik álláspontját és tudunk mindkettőnk számára elfogadható megoldást találni.

A magyar nyelvben az önérvényesítés és az angol assertivity kifejezés valamiféle rámenősséget sugall. Annyiban valóban rámenősségről van szó, hogy az egyén érdekeit érvényesíti. Ez azonban csak akkor valódi érdekérvényesítés, ha megfelelő önbizalom birtokában, mások és azok érdekeinek elfogadásán és tiszta kommunikáción alapszik. Nem önérvényesítés az, ha érdekeinket erőszakosan, mások feletti hatalmunk által vagy mások kijátszásával, manipulálásával érvényesítjük, mert ezek a viselkedések félelmen alapszanak. A saját képességeikben bizonytalanok nem merik nyíltan felvállalni érdekeik ütköztetését, csak felülről vagy hátulról támadva mernek érdekeikért fellépni.

A nem asszertív attitűdök és viselkedésjegyek a gyakori, legtöbbször a gyerekkorban történt elutasítás és negatív ítélet következtében alakulnak ki. Az egyén énképének formálódása erősen függ a környezet visszajelzéseitől. Ha sok a negatív visszajelzés, az egyén negatív képet alakít ki önmagáról. Azonban még gyermekkorunkban sem vagyunk teljesen kiszolgáltatva a külvilág visszajelzéseinek. Megfelelően értékelve a helyzeteket, a visszajelzéseket is differenciáltan lehet értékelni.

Fontos, hogy akár önmagunk, akár mások (pl. gyermekünk) esetében a viselkedést, a tettet értékeljük, és ne a személyt. Mindenki tesz jót és rosszat, viselkedik okosan és bután, elhibáz dolgokat, és kiválóan meg tud csinálni sok mindent. Ezeket a helyzeteket lehet értékelni, de egy-egy helyzet nem minősíti teljességében az egyént. 
Asszertív kommunikáció

Az asszertivitás megnyilvánulásai a verbális kommunikációban:
· a szándék, a cél határozott megfogalmazása 

· az érzések nyílt kifejezése 

· egyenes, világos állítások 

· tárgyszerű szavak, kifejezések használata 

· nincs kertelés, mellébeszélés

Az asszertivitás megnyilvánulásai a non-verbális kommunikációban: 

· magabiztosságot sugalló testbeszéd 

· a hang határozott, meleg, nyugodt 

· szemkontaktus 

· nyílt, őszinte szemek 

· egyenes, kihúzott, nyugodt testtartás

Környezetünk állapotát, amelyben élünk állandóan értékeljük, hogy a megfelelő viselkedést kialakíthassuk. A helyzet értékelése hat az érzéseinkre, fiziológiai állapotunkra, és ezek továbbhatnak a viselkedésünkre. Ha a helyzetet például ijesztőnek, veszélyesnek látjuk, vagy úgy érezzük, hogy kudarcot fogunk vallani, akkor feszültség keletkezik bennünk, és reakciónk ennek megfelelően védekező lesz. Ha a helyzetet számunkra nézve pozitívnak ítéljük meg, hiszünk saját sikerünkben, érdekes eseményeket várunk, akkor szervezetünk ellazul, jól érezzük magunkat, és nyitottan reagálunk az eseményekre. 

Érthető, hogy feszült állapotban, önvédelemből nem lehet igazán pozitívan reagálni a külvilágra. Ha nagyon gyakran negatívan látjuk a helyzeteket, akkor viselkedésünkkel legfeljebb önmagunkat védjük, de érdekeinket nem tudjuk jól érvényesíteni. 

Ha viszont gyakran észleljük úgy a szituációkat, mint amelyekben kompetensek, sikeresek tudunk lenni, ez lehetővé teszi, hogy nyugodtan felmérjük a helyzetet, és megfelelő megoldásokat találjunk. 
Szakirodalom

4. Diasor

Amit a trénernek el kell mondania a résztvevőknek
3. dia  A kommunikáció fogalma 
A legáltalánosabb értelemben kommunikáció minden folyamat, amelyben információ továbbítás történik valamilyen közös jelrendszer segítségével.
A jelrendszer lehet az emberi nyelv, de lehetnek például közismert kézjelek vagy KRESZ táblák is. Ezek is továbbítanak információkat, mint ahogy az arckifejezés, testtartás vagy a gesztusok. Vissza lehet utalni a 2. dián látható három majomra, akik közismert kód alapján látható mozdulataikkal fontos információkat továbbítanak nekünk.
Közös kód képezi egymás megértésének alapját. Ha nincs kód, nincs kommunikáció.

Az információ folyamat, rendszerint kétirányú.
4. dia
 A kommunikáció szabályszerűségei I.
Nem kommunikálni lehetetlen! 
Minden viselkedés, szándékunktól függetlenül üzenetet hordoz, kommunikál valamit. Maga a viselkedés kommunikáció, nem viselkedni pedig lehetetlen. 
A „Szemtől szembe” gyakorlattal a résztvevők – szerepüktől függően - megtapasztalják, hogy 1) nem képesek „semmit kommunikálni”, gondolataik, érzéseik megjelennek az arcukon, testükön; 2) számos gondolatot, érzést „le tudnak olvasni” társukról, ha figyelmesen nézik őket.
A dia animációján az arcok egyenként jelennek meg, mindegyikről megkérdezzük a résztvevőket, hogy szerintük mit kommunikálnak. Kiemeljük, hogy egyik sem beszél, mégis üzennek valamit ezek az arcok. Ezt követően jelentetjük meg a feliratokat, utoljára pedig a címet: „Nem kommunikálni lehetetlen!”
5. dia.
 A kommunikáció típusai
A kommunikációt többféle alapon lehet típusokba sorolni.

A kommunikáló felek egymáshoz való viszonya szerint a kommunikáció lehet közvetlen, szemtől szembe történő és közvetett, amikor az üzenet közlője a vevője térben és/vagy időben távol vannak egymástól.
A közvetlen kommunikáció jellemzője, hogy 

· A kommunikáló emberek együtt vannak, a kommunikáció „itt és most” zajlik; 

· A kommunikációban valamennyi érzékszerv részt vesz, a közlő és a vevő látják, hallják, ha akarják meg is érinthetik egymást;
· Többirányú: a közlő és vevő szerepek folyamatosan felcserélődnek;
· Van lehetőség azonnali visszajelzésre.
A közvetett kommunikáció jellemzője, hogy

-
A kommunikáló emberek térben és/vagy időben távol vannak egymástól;

-
Valamilyen közvetítő csatorna van köztük;

· Nincs lehetőség azonnali visszajelzésre.
6. dia
Szóbeli és írásbeli kommunikáció
A használt kommunikációs csatorna szerint a kommunikáció lehet szóbeli vagy írásbeli. 
Szóbeli az emberi beszéd, közvetlenül, szemtől szemben, vagy közvetve, pl. telefonon, skype-on történik.

Írásbeli a papír alapú vagy az elektronikus levél, chat.
7. dia
A szóbeli és az írásbeli kommunikáció jellemzői

A szóbeli közlés jellemzői:

· akusztikai, hallható, időben korlátozott, általában mulandó,

· a mondatokat hanglejtés, hangerő, ritmus, stb. jellemzi,

· van lehetőség visszajelzésre,

· gyors gondolkodást igényel,

· a nyelvi és nem nyelvi kifejezőeszközök egyaránt fontosak,

· ösztönösebb, igénytelenebb, lazább szerkesztésű,

· normatív szabályokhoz (nyelvi illemszabályokhoz) kevésbé igazodik.

Az írásbeli közlés jellemzői:

· vizuális, látható, síkbeli benyomást kelt, időben kevésbé korlátozott, akárhányszor elolvasható
· az írásjeleknek van tagoló, értelmező szerepe,
· a visszajelzési lehetőségek korlátozottak, időben késleltettek,
· időt hagy a gondolkodásra, értelmezésre
· a nem nyelvi kifejezőeszközök kevésbé fontosak,
· tudatosabb, igényesebb, szabályosabb szerkesztésű, fogalmazzuk a levelet
· normatív szabályai (nyelvi illemszabályai) szigorúbbak.

8. dia
Szóbeli és nem szóbeli kommunikáció
Az alkalmazott jelrendszer szerint a kommunikáció lehet szóbeli (verbális) = a természetes emberi nyelv jelrendszerét használja – nem szóbeli (non-verbális), pl. testbeszéd, képzőművészeti alkotások, stb. 
A dián látható kép alapján néhány nem szóbeli kommunikációs forma – arckifejezés, gesztusok, testtartás stb. - azonosítása
9. dia.
Nem szóbeli kommunikáció
A szavaink, az, amit mondunk egy embernek, viszonylag ki része annak az információnak, ami a nem szóbeli szint információi – például a hangsúly, hanglejtés vagy a testbeszéd révén eljut a másikhoz, sokszor.
A közvetlen kommunikáció nem szóbeli elemei a kép és a leírt szöveg alapján:
· vokális elemek (hangszín, hanglejtés, hangerő, ritmus, sebesség stb..)

· mimika

· gesztus 

· tekintet – szemkontaktus
· megjelenés 

· testtartás

· térközszabályozás (proxemika), testi érintés

· kulturális jelek
Érdemes a trénernek személyesen is illusztrálnia ezeket a 8. dián felsorolt nem szóbeli elemeket: például megerősítő hangsúllyal, arckifejezéssel aztán pedig aztán pedig a tartalmat megkérdőjelező, vagy azzal ellentétes hangsúllyal, arckifejezéssel elmondani ugyanazt az állítást (Egyenes tartással és görnyedt háttal is elmondani, hogy „sikeres vagyok jelenlegi munkámban”)
A kommunikáció hatása – hitelessége és sikere – attól függ, mennyire van összhangban a szóbeli kommunikáció – a kimondott tartalom – a nem szóbeli kommunikációnkkal. 
A kommunikáció szabályszerűségei II.

Két szinten kommunikálunk, tartalmi és viszony szinten – a nem szóbeli kommunikációnk megmutatja, hogyan viszonyulunk a mondanivalónkhoz: erősítjük, vagy gyengítjük, netán ellentmondunk annak.

10. dia A szóbeli és nem szóbeli kommunikáció hatása
A szóbeli és nem szóbeli kommunikáció aránya a kommunikáció hatásában:

	A szavak tartalma =
	5-7 %

	Hangsúly, hanglejtés, vokális elemek =
	30-38 %

	Nem szóbeli elemek, testbeszéd =
	50-55 %


A nem szóbeli elemek között különös hangsúlyt érdemel a megjelenés és öltözködés kérdése. Az alkalomhoz illő, ápolt külső – az első benyomás – jelentős tényezőként szintén erősítheti a mondanivalót, a személyes hitelességet. A munkahelyen és a munkaerő-piacon fontos szempont a munkavállaló kellemes, nem kirívó, gondozott megjelenése. Az öltözködés és a külső 10-15%-át teszi ki – csaknem a duplája – a kimondott szavaink hatásának. 

11. dia Félreértések, problémák a kommunikációban
A félreértések okai lehetnek

Az elküldött üzenet hiányos 
Előfordulhat, hogy a küldő már hiányos üzenetet kódol. Ennek oka lehet az, hogy a küldő számára is lehetnek homályos részletek a közvetítendő üzenetben, de oka lehet az is, ha a küldő szándékosan tart vissza információkat.
Non- verbális kommunikáció 
A szemek, a száj, az arcizmok és még a testhelyzet is, többet mondhat el arról, hogy az emberek igazából mit gondolnak, mint azok a szavak, amiket kimondanak. Ha a nem szóbeli jelek és a szóbeli mondanivaló jelentése összhangban van egymással, az erősíti az üzenet hatását, ugyanakkor korlátozóvá válik, ha ez az összhang hiányzik, vagy ha az emberek félreértelmezik. 

Zsargon 
Minden szakma és foglalkozás kifejleszti a saját speciális nyelvezetét, az ún. zsargont. Ez szaknyelv kényelmes módozat azok számára, akik ismerik a zsargont, ugyanakkor egy roppant káros és irritáló korlát azoknak, akik nem ismerik. 

Egy adott szó, különböző embereknek különbözőt jelenthet.
Ugyanaz a szó, különböző jelentést sugallhat különböző embereknek. Bizonyos szavaknak bizonyos emberek számára szimbolikus jelentősége lehet, ami azt eredményezi, hogy az eredetileg szándékozottól teljesen eltérő benyomást keltenek. Hiba lenne azt feltételezni, hogy ha valami egy bizonyos jelentéssel bír valaki számára, ez mások számára is egyértelműen csak ugyanazt jelentheti. 

Érzelmi keret 
Az érzelmeink befolyásolják az üzenet fogadási és közvetítési képességet. Amikor bizonytalan valaki és aggodalmaskodik, akkor az, amit hall, sokkal inkább fenyegetésként hat, mint amikor magabiztos és megbékélt a világgal. Amikor mérges valaki, vagy lehangolt, akkor hajlamos azonnal elutasítani azokat a dolgokat, amelyek egyébként logikus és jó ötletnek hangzanának. A viták során számtalan olyan dolog mondható, amelyeket nem ért meg a másik fél, vagy pedig félreértelmez. 

A beszélőről kialakított benyomások 
A fogadó nemcsak saját tudásháttere alapján értékeli a hallottakat, hanem figyelembe veszi az üzenet küldőjének személyét is. Korábbi tapasztalat, vagy előítélet nem létező vonásokkal ruházhatja fel a beszélőt. 

Vannak olyan emberek, akik mindenféle kollektív cselekedetet, konspirációnak tekintenek. Mások állandóan a sorok között akarnak olvasni és mindenféle, a felszínen meg nem jelenő motívumot keresnek az üzenetben. Nehéz elkülöníteni azt, amit hall az egyén, azoktól az érzésektől, amelyek az üzenetet átadó személyhez kötődnek. 

Azt hallja meg az ember, amit várt 
Az, hogy az egyén mit hall és ért meg, amikor valaki beszél hozzá, nagymértékben a saját tapasztalatain, és hátterén múlik. Ahelyett, hogy azt hallaná, amit az emberek mondanak, azt hallja, amit a képzelete mond neki, a hallottak alapján. 

Úgy tűnik, hogy mindenkinek van valami előzetes elképzelése, arról, hogy az emberek mit gondolnak. Amikor valami újdonságot hall az ember, akkor hajlamos arra, hogy olyasmivel azonosítsa, amit már megtapasztalt a múltban. 

3.5.11. Személyes támadás – védekezés 
Mindenki hajlamos elutasítani azokat az üzeneteket, visszajelzéseket, amelyeket személyük elleni támadásnak értelmeznek, függetlenül attól, hogy annak szánták-e, vagy sem. Ezért a kialakuló párbeszéd, jellemzően a személyes támadás-védekezés síkján futhat tovább, teljesen elkanyarodva és függetlenedve az üzenet tartalmától. 

A kommunikációs zavarok feloldása 
1. Hozzáigazodni a fogadó világához 
A korlátok legyőzése empátiát kíván. Annak a képességét, hogy valaki más bőrébe bújjon, és megértse azt, hogy ő hogyan hallja és értelmezi az üzenetet. 

2. Visszacsatolás használata 
A visszacsatolás a teljesítménnyel kapcsolatos információ megszerzésének a folyamata annak érdekében, hogy az üzenet küldője korrigáló tevékenységet hajthasson végre, amennyiben szükséges. A kommunikáció során a visszacsatolás biztosítja azt, hogy a kommunikátor kapjon a fogadótól egy olyan üzenetet, amely elmondja, hogy mennyire értették meg. Ez az, amiért a szemtől szembe történő kommunikáció, sokkal hatékonyabb, mint az írásos kommunikáció, már amennyiben a kommunikáció ténylegesen kétirányú. Más szóval a fogadó számára adott a lehetőség, hogy reagáljon és válaszoljon. 

3. Egyszerű nyelvezet használata 
Nagyon sok ember képtelennek tűnik arra, hogy tisztán, világosan fejezze ki magát a zsargon nélkül, illetve felesleges jelzők, határozószók és alárendelt mondatrészek nélkül. Törekedni kell a minél egyszerűbb nyelvezet használatára, így nagyobb az esély arra, hogy a fogadó fél pontosan azt érti az üzenet alatt, mint a küldő fél. Természetesen ez nem jelenti, hogy egy teljesen primitív, kicsi szókincset használó kommunikáció az ideális. 

4. A szavak megerősítése tettekkel 
A kommunikáció csak akkor hatékony, hogyha hihető. Ha a vezetés mond valamit, akkor meg is kell tennie. A legközelebbi alkalommal annál nagyobb a valószínűsége, hogy elhiszik. 

5. Szemtől-szembe való kommunikáció használata 
A szemtől-szembe való kommunikáció, sokkal hatékonyabb, mint az írásos szavak, mert lehetővé teszi a személyes ügyek – pl. a rossz hírek, helyzet tisztázása stb. – megfelelően bizalmas kezelését. A felek rugalmasan alkalmazkodhatnak a szituációhoz, támogatást felajánlva, szimpátiát mutatva, bátorítást és közvetlenséget kifejezve. 

6. Különböző kommunikációs csatornák használata 
Egyszerre több kommunikációs csatorna használható, így ha az üzenet nem jut el az egyiken, még sikerrel járhat a másikon. A szóbeli magyarázatot megerősítheti egy megfelelő gesztus. Telefonon, vagy egy találkozón történt megállapodást, döntést levél, vagy jegyzőkönyv elküldésével meg lehet támogatni. Bizonyos kommunikációt írásban kell keresztülvinni annak érdekében, hogy az üzenet pontosan és a torzulás veszélye nélkül legyen közvetítve. 

A kommunikáció csak a bizalom és együttműködés légkörében lehet hatékony. A jó eredmények elérése érdekében a vállalatoknál a kommunikációt is stratégiai elemként kell kezelni, amely tervezést és fejlesztést igényel, és amelynek az ellenőrzése csak a szervezeten belüli problémák és követelmények teljes körű megértésén alakulhat.
12. dia Veszteségek a kommunikációban

A kommunikáció szabályszerűségei III.
Minden kommunikáció a fogadó függvénye

A kommunikáció viszonylagos: minden kommunikáció hatása annyi, amennyit a befogadó megértett belőle. Ennél fogva különösen fontos a mondanivaló pontos megfogalmazása és még fontosabb, hogy minden nem szóbeli kommunikáció ezt megerősítse. Önmagában azonban ez nem elegendő, hogy „mi többször is megmondtuk”, ha nem győződünk meg arról – visszajelzés kérésével vagy más módon –, hogy a befogadónk valóban megértette a üzenetünket.
13. dia A visszajelzés/visszacsatolás
A kommunikáció sikerességének a mondanivaló célba juttatásának fontos eszköze a visszajelzés (visszacsatolás).
A visszajelzés/visszacsatolás kérése
· módot ad a mondanivaló megértésének ellenőrzésére, ez által az esetleges félreértések tisztázására, ha szükséges a mondanivaló pontosítására, a fogalmazás korrekciójára;

· módot ad arra, hogy saját szereplésünket, megnyilvánulásunkat „más szemével”, üzenetünk fogadója oldaláról láthassuk. 
· A visszacsatolás eredményesebb, ha igen gyorsan követi az eseményt. Nagyon nehéz rekonstruálni a helyzeteket, ha közben már több nap, netán hét múlt el.

· A visszacsatolás legyen hasznos és sokatmondó. Elég fontos legyen, hogy befolyásolja a kapó felet és irányuljon olyan viselkedésre, amit meg lehet változtatni. Ha sekélyes a visszacsatolás, akkor semmi haszna; ha megváltoztathatatlan viselkedésre irányul, akkor pedig a feszültség fokozódásához vezet. 
14. dia Az önérvényesítő (asszertív) kommunikáció

Az önérvényesítés (asszertivitás): 

Az asszertivitás olyan kommunikációs módszer, amely ötvözi az önérvényesítést és a mások érdekeinek figyelembe vételét, ezáltal elősegíti az erőszakmentes kommunikációt és hosszú távon a szociális eredményességet. Az asszertivitás tanulható, fejleszthető, elsajátítása elősegíti és megkönnyíti a konfliktushelyzetek megoldását.
Az asszertivitás fogalma:

Az asszertív viselkedés: olyan önérvényesítő magatartás, melynek során képesek vagyunk kifejezni érzéseinket, gondolatainkat, érvényesíteni jogainkat és ezáltal elérni céljainkat úgy, hogy eközben figyelembe vesszük mások érzéseit, gondolatait, érdekeit és jogait.

A megértés és megértettség semmi esetre sem olyan önmagától értetődő, mint gyakran feltételezzük. A fentiek figyelembevétele érzékenyebbé tesz a félreértések, elhallások és félreértettség lehetőségeivel szemben.

Az asszertivitás olyan kommunikációs módszer, amely ötvözi az önérvényesítést és a mások érdekeinek figyelembe vételét, ezáltal elősegíti az erőszakmentes kommunikációt és hosszú távon a szociális eredményességet. Az asszertivitás tanulható, fejleszthető, elsajátítása elősegíti és megkönnyíti konfliktushelyzetek megoldását.
Az asszertivitás megnyilvánulásai a szóbeli kommunikációban:
· a szándék, a cél határozott megfogalmazása 

· az érzések nyílt, indulatmentes kifejezése 

· egyenes, világos állítások 

· tárgyszerű szavak, kifejezések használata 

· nincs kertelés, mellébeszélés
Az asszertivitás megnyilvánulásai a nem szóbeli kommunikációban: 

· magabiztosságot sugalló testbeszéd 

· a hang határozott, meleg, nyugodt 

· szemkontaktus 

· nyílt, őszinte tekintet
· egyenes, kihúzott, nyugodt testtartás
5. Tréneri instrukciók 
Gyakorlatok leírása

	1. Szemtől szembe

	A gyakorlat célja: a kommunikáció szabályszerűségének: „Nem kommunikálni lehetetlen” megtapasztalása

	Sorszám
	Feladat lépései
	Időigény

	1.
	Megkérjük a résztvevőket, hogy válasszanak maguknak párt, és a párok üljenek le egymással szemben, kis távolságra a többi pártól, hogy ne zavarják egymást. (Ha erre nincs mód, állhatnak is szemben egymással.)
	5’

	2.
	A párok tagjai eltérő feladatot kapnak feladatlapon, amelyet elolvasnak, utána teljesíteniük kell. A feladat elolvasása közben és utána nem beszélhetnek.
	1’

	3.
	Az egyik feladata az, hogy 1 percig ne kommunikáljon semmit, a másiké az, hogy figyelje meg, és írásban rögzítse, hogy a másik mit kommunikál. Ezt a feladatot kell végrehajtaniuk
	1

	4.
	Gyakorlat megbeszélése párokban:

Először a megfigyelő mondja el, mi volt a feladata, és milyen kommunikációt figyelt meg a társán, aztán a másik, hogy az volt a feladata, hogy ne kommunikáljon semmit.
	5’

	5
	Gyakorlat megbeszélése a csoportban:
	15’


ALTERNATÍVA: A tréner három résztvevő jelentkezését kéri a csoportból. A három önként jelentkezőt félrevonja, és kiadja a feladatot, hogy 1 percig ne kommunikáljanak semmit. 

Ezt követően a három résztvevőt megkéri, álljanak szembe a csoporttal, majd felteszi a csoportnak a kérdést, mit kommunikál az első, majd a második, végül a harmadik. A csoport tagjai egyenként, bekiabálással mondják meg, amit gondolnak.

KIEGÉSZÍTŐ INFORMÁCIÓK

	Megbeszélés szempontjai

· Hogy érezték magukat a gyakorlat közben, mire gondoltak azok a részvevők, akiknek az volt a feladatuk, hogy ne kommunikáljanak semmit?

· Hogyan érezték magukat a gyakorlat közben, Milyen jelekből „olvasták ki”, hogy mit kommunikál a társuk?

	Résztvevők

Átlagos létszámú tréningcsoport.

	Időigény

27’

	Alkalmazási terület

Kommunikációs gyakorlat.

	Korlátok, javaslatok

-

	Eszközök

· feladatlapok minden résztvevőnek.


	2. Tekintetkapu

	A gyakorlat célja: a nem szóbeli kommunikációs jelek olvasása és értelmezése

	Sorszám
	Feladat lépései
	Időigény

	1. 
	Három játékos kimegy, amíg a többi résztvevő a trénerrel megbeszéli a gyakorlatot. 
	2’

	2. 
	A résztvevők zárt kört alkotnak, és előre megbeszélik, hogy melyik két-két egymás mellett álló résztvevő között képeznek „kaput”. 
	3’

	3. 
	A kör közepére beáll az egyik játékos. Feladata, hogy a csoport tagjainak tekinteteiből olvasva megtalálja azt a két kaput, amelyen keresztül kimehet a körből. 
	5’

	4. 
	A gyakorlat megbeszélése.
	10’


KIEGÉSZÍTŐ INFORMÁCIÓK

	Megbeszélés szempontjai

· Milyen jelek alapján döntött a középen álló játékos? 

· Ezek a jelek mennyire voltak tudatosak?

	Résztvevők

Annyi résztvevő, hogy kényelmes nagyságú kört tudjanak formálni.

	Időigény

10-15 perc

	Alkalmazási terület

Kommunikációs tréning, vevőszolgálati / ügyfélszolgálati tréning

	Korlátok, javaslatok

A gyakorlatot több önként jelentkezővel végrehajtathatjuk. Fontos hangsúlyozni, hogy nem célja a gyakorlatnak, hogy nehezítsük a kitaláló helyzetét. Cél, hogy a tekintetünkkel segítsük a kitalálót, hogy meglelje a körből kivezető kaput.

A gyakorlat végrehajtása ritmusos, pergő legyen.

	Eszközök

-


	3. Kommunikáció szavak nélkül

	A gyakorlat célja: a nem szóbeli kommunikációs csatornán (testtartás) keresztül történő kommunikáció megtapasztalása.

	Sorszám
	Feladat lépései
	Időigény

	1.
	Megkérjük a résztvevőket, üljenek körbe, és húzzanak egy kártyát. Olvassák el a rajta lévő instrukciót, és ülve, a testtartásukkal – esetleg az arckifejezésükkel – kommunikálják a papírra írott információt.
	1’

	2.
	A résztvevők egymás után bemutatják a gyakorlatot, a többiek pedig kitalálják. A bemutatásra és a kitalálásra 30’’ áll rendelkezésre.
	10’

	3.
	Gyakorlat megbeszélése
	10’


KIEGÉSZÍTŐ INFORMÁCIÓK

	Megbeszélés szempontjai

· Mi volt nehezebb? Kommunikálni az üzenetet, vagy kitalálni? 
· Mi volt nehézség a testbeszédben?

· Mi volt a nehézség a kitalálásban?
· Mi volt a nehézség a kitalálásban?

	Résztvevők

Átlagos létszámú tréningcsoport.

	Időigény

25 perc 

	Alkalmazási terület

Kommunikációs gyakorlat.

	Korlátok, javaslatok

Ha valamelyik résztvevőnek ellenérzései vannak a gyakorlattal kapcsolatban, ne erőltessük, menjünk tovább.

	Eszközök: Helyzet kártyák 


	4. Kézfogás

	A gyakorlat célja: a nem szóbeli kommunikációs csatorna (érintés) megtapasztalása

	Sorszám
	Feladat lépései
	Időigény

	1.
	A tréning csoportot kettéosztjuk. A fél csapatnak bekötjük a szemét. A bekötött szeműek felállnak egymás mellé egy sorba.
	5’

	2.
	A csapat másik fele (akiknek nincs bekötve a szemük) egyesével minden bekötött szeművel kezet fognak.

A bekötött szeműeknek ki kell találniuk, hogy kivel fognak kezet.
	10’

	3.
	Gyakorlat megbeszélése:

Ha mindenki mindenkivel kezet fogott már, körbe ültetjük a csoportot és párokban megbeszéljük a tapasztalatokat. 
	10’


ALTERNATÍVA: Több rendelkezésre álló idő esetén még egy fordulót lehet tartani, akik az előbb bekötött szeműek voltak, azok lesznek, akik bejönnek kezet fogni.

KIEGÉSZÍTŐ INFORMÁCIÓK

	Megbeszélés szempontjai

· Milyen érzéseket keltett benne a másik kézfogása? Milyennek érzékelte?

· Megismerte-e valakinek a kézfogását?

· Miből ismerte meg az illetőt?

· Kit volt a legkönnyebb felismerni?

· Akit, esetleg már is ismert korábban, azt hamarabb felismerte?

	Résztvevők

Átlagos létszámú tréningcsoport.

	Időigény

25 perc (alternatíva esetén további 20 perc)

	Alkalmazási terület

Kommunikációs gyakorlat.

	Korlátok, javaslatok

A feladat elején kérjük meg a csoport tagjait, hogy távolítsák el az ékszereiket.

	Eszközök

Sál vagy kendő a szemek bekötéseshez.



	5. Aktív hallgatás

	A gyakorlat célja: 

•
A személyközi kommunikáció egyéni akadályainak tudatosítása.

•
Az aktív hallgatás, aktív figyelem gyakorlása.

•
Az észlelés, értelmezés egyéni jellemzőinek megtapasztalása.

	Sorszám
	Feladat lépései
	Időigény

	1. 
	A résztvevőknek kiosztunk egy állításokból álló listát (mellékelve) és elmondjuk az alábbi instrukciót:

„Első lépésben az a feladat, hogy mindenki elkészítse a saját listáját a kiosztott papír alapján (Jelölje meg azokat a kijelentéseket, amelyekkel egyetért, és azokat is, amelyekkel nem.)”
	5’

	2. 
	Lista kitöltése
	10’

	3. 
	Ezt követően az egyes kijelentésekről alkotott ellentétes álláspontok szerint párokat (vagy triádokat) képezünk.
	5’

	4. 
	Elmondjuk az alábbi instrukciót:

„Minden párnak (triádnak) „Beszélő kötél, zsinór” áll rendelkezésére. (Lehet pálca, toll, plüssfigura, báb, bármilyen tárgy.)

A feladat, hogy az adott kijelentésekről megismerjék a másik álláspontját. A „Beszélő kötél” vagy tárgy mindig annál van, aki beszél. Csak akkor, és csakis akkor adhatja át a másiknak, ha az őt meghallgató számára kielégítően elmondta azt, amit a beszélőtől hallott. A strukturált párbeszéd addig zajlik, amíg mindkét fél ki nem fejtette a maga álláspontját úgy, hogy a másik maradéktalanul megértette.”.
	25’

	5. 
	A gyakorlat megbeszélés
	15


KIEGÉSZÍTŐ INFORMÁCIÓK

	Megbeszélés szempontjai

Bevezetés:

Az emberek közötti kölcsönös megértésnek számtalan akadályozó tényezője van. Gyakori, hogy a felek egyetértés, véleményegyezés esetére értelmezik a megértés jelenségét. A kommunikációban üzenetváltás esetén a megértés, azaz a közlő tartalmi mondanivalójának megértését gátolja, hogy nem gyakoroljuk az aktív figyelmet, meghallgatást.

· Milyen jelenséget tapasztaltak magukon?

· Milyen non-verbális jeleket vettek észre partnerük viselkedésében?

· Mi segítette és mi akadályozta a párbeszédet?

	Résztvevők

tetszés szerinti létszámú csoport.

	Időigény

Kb. 60 perc

	Alkalmazási terület

Kommunikáció, erős dominanciájú résztvevők jelenléte esetén

	Korlátok, javaslatok

-

	Eszközök

· Állítások listája


[image: image2.emf]Állítások listája.doc


· Madzag vagy kötél, pálca vagy filctoll.

· Íróeszköz




	6. Afrikai szállodában

	A gyakorlat célja: a nem szóbeli kommunikációs csatorna (gesztusok, mimika) megtapasztalása

	Sorszám
	Feladat lépései
	Időigény

	1.
	Megkérjük a résztvevőket, hogy válasszanak maguknak párt, és a párok üljenek le egymással szemben, kis távolságra a többi pártól, hogy ne zavarják egymást. (Ha erre nincs mód, állhatnak is szemben egymással.)
	1’

	2.
	A résztvevőkkel ismertetjük a helyzetet:

Egy afrikai szállodában vagyunk turisták. Problémánk van, amelyet közölni akarunk a bennszülött portással, hogy segítsen megoldani, ő viszont törzsi anyanyelvén kívül nem beszél más nyelven.
	2’

	3.
	A párok egyik tagját – turistaként – arra kérjük, húzzon egy szituációs kártyát, és az azon talált probléma leírás alapján – kis felkészülési idő után – mutogassa el társának – a recepciósnak – miben kéri a segítségét. A gyakorlat ideje alatt nem beszélhet.

A portásnak ki kell találnia, mi volt a probléma. 
	10’

	4.
	Gyakorlat megbeszélése
	10’


ALTERNATÍVA: Több rendelkezésre álló idő esetén még egy fordulót lehet tartani, akik az előbbi portások lesznek turisták, és fordítva.

KIEGÉSZÍTŐ INFORMÁCIÓK

	Megbeszélés szempontjai

· Sikerült-e kitalálni, mi volt a probléma? 
· Mi volt az, ami hozzásegítette a megoldáshoz?

· Mi volt a nehézség a mutogatásban?
· Mi volt a nehézség a kitalálásban?

	Résztvevők

Átlagos létszámú tréningcsoport.

	Időigény

25 perc (alternatíva esetén további 20 perc)

	Alkalmazási terület

Kommunikációs gyakorlat.

	Korlátok, javaslatok

Ha valamelyik résztvevőnek ellenérzései vannak a gyakorlattal kapcsolatban, ne erőltessük, menjünk tovább.

	Eszközök: Probléma kártyák 


	7. Vizsgafeladat: Hogy vagy?

	A vizsgafeladat célja: 

Cél, hogy a résztvevők felismerjék, hogy az emberek válaszaikkal olykor elárulják, hogy igazából nem is figyelnek oda a beszélőre; előidézni az érzést, amikor nem hallgatnak oda a szavainkra; eszközöket keresni, amelyek segítségével leküzdhető a beszélgetőpartner érdektelensége.

	Sorszám
	Feladat lépései
	Időigény

	1. 
	Két önként jelentkezővel felolvastatjuk a „hétköznapi párbeszéd”-et. A résztvevők közben jegyzetelhetnek 
	5’

	2. 
	Kiosztjuk a „hétköznapi párbeszédet” 

Elmondjuk az alábbi instrukciót:

„Kérjük, olvassa el figyelmesen a mellékelt párbeszédet, és

1. rögzítse, milyen kommunikációs problémák történtek a beszélgetésben; 

2. a „csonka” párbeszéd kiegészítésével készítsen egy új, a jelenleginél mindkét fél számára élvezetesebb párbeszédet „A” szövegének megváltoztatásával!

3. Írja le, hogyan tudná „B” jobban magára, a mondanivalójára vonni „A” figyelmét?

Hétkoznapi parbeszed.docx 
	15’

	3. 
	Csoportalakítás irányítottan vagy véletlenszerűen
	5

	4. 
	A feladatok csoportos megoldása
	35’

	5. 
	A megoldások prezentálása
	8’/csapat

	6. 
	Mentori, szupervizori, tréneri visszacsatolás, a vizsgamunkák értékelése
	9’/csapat


KIEGÉSZÍTŐ INFORMÁCIÓK

	Megbeszélés szempontjai

· Milyen viselkedés akadályozta az eredményes kommunikációt?

· Hogyan tudná B elérni, hogy A. figyeljen rá?

· Mi volt, ami különösen jól ment a vizsgamunka elkészítésekor?
· Milyen probléma volt, és hogyan sikerült megoldani? 

	Résztvevők

Tetszőleges

	Időigény

kb. 120 perc 

	Alkalmazási terület

Kommunikációs vizsga gyakorlat.

	Korlátok, javaslatok -
.

	Eszközök

Feladatlapok, flipchart papír és táblafilc toll a prezentációhoz



6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

Állítások listája


A listán szereplő mondatok olyan mindennapi kijelentések, amelyek érzelmeket keltenek, beállítódásainkról, értékeinkről is tudósítanak. 

Jelölje meg azokat a kijelentéseket, amelyekkel egyetért, és azokat is, amelyekkel nem.

		1.

		A nők sokkal jobb vezetők, mint a férfiak.

		



		2.

		A férfiak minden helyzetben – eredendően – jobban döntenek, mint a nők.

		



		3.

		Nem helyes, hogy a nők dolgoznak, nekik a család, a főzőkanál mellett a helyük.

		



		4.

		A kutya sokkal kedvesebb állat, mint a macska.

		



		5.

		A városi közlekedésben büntetni kellene azokat az autósokat, akik egyedül utaznak az autójukban, mert súlyosan szennyezik a környezetüket.

		



		6.

		Egyetértek és támogatom a halálbüntetést.

		



		7.

		Nem szükségesek az országok közötti határok, el kellene törölni azokat, hadd mozogjanak szabadon az emberek.

		



		8.

		Minden kutyát, gazdástul kitiltanám a parkból és büntetném az ezt megszegőket.

		



		9.

		Minden további nélkül engedélyezném homoszexuálisok házasság kötését.

		



		10.

		Megtiltanám, hogy bűnözők maguk neveljék a gyerekeiket, elvenném tőlük, mert rossz példát mutatnak nekik.

		



		11.

		A veszélyes, mérgező, káros hulladékok tárolását ehhez értő bizottságoknak kell eldönteni, s nem a körzetben lakóknak, mert ők úgysem értenek hozzá.

		



		12.

		Egyetértek azzal, hogy a ruha teszi az embert, az vagy ahogy öltözöl, olyan vagy.

		



		13.

		A pénz nem boldogít.

		



		14.

		Egy jó szóval bármit el lehet intézni, minden helyzetet meg lehet oldani.

		



		15.

		A legtöbb családban a nő a családfő.

		



		16.

		Az emberiség jól láthatóan a saját elpusztítása felé rohan és meg is érdemli.

		



		17.

		Aki sok pénzt keres, az minden esetben jobban és többet is dolgozik, mint aki nem.

		



		18.

		Engedélyezném a gyenge drogok fogyasztását és nyilvános eladását, mert legalább kipróbálhatnák a fiatalok.

		



		19.

		Ha valakinek sok esze van, az Magyarországon is megtalálja a neki megfelelő jó állást és magas fizetést.

		



		20.

		Magyarország a korlátlan lehetőségek hazája.




		





		Egyetértek:





		Nem értek egyet:

